Društvene vijesti. 



Zapisnik 



glavne godišnje skupštine „Hrvatskog prirodoslovnog društva" odr- 

 žane 24. veljače 1912. u prostorijama komparativno-anatomskog zavoda 



u 8 sati na večer. 



Predsjednik društva g. dr. Lazar Car, konstatira, da je broj prisutnih 

 članova (21), dostatan za stvaranje valjanih zaključaka po zahtjevu dru- 

 štvenih pravila, pa u S'/o otvara skupštinu i pozdravlja prisutne. 



Zapisnik vodi društveni tajnik, profesor Ivan Krmpotić. 



Iza pozdrava, predaje predsjednik o temi „Darwinova teorija sele- 

 kcije i novija psihobiološka struja" koju donašamo na drugom mjestu. 

 Prisutni s velikim interesom prate razlaganje predavača o ovoj aktuelnoj 

 temi i povladjuju mu na koncu pljeskanjem. 



Predsjednik se zahvaljuje i poziva tajnika da izvjesti glavnu skup- 

 štinu o radu upravnog odbora u g. 1911. Društveni tajnik podnosi slijedeće 

 izvješće: 



Slavna skupštino! 



Tko prati razvoj našega društva, tamo od njegova postanka pa sve 

 do danas, može sa zadovoljstvom ustanoviti, da imade pred sobom žilav 

 i zdrav organizam, koji će u kutturnom životu našega naroda imati i u 

 budućnosti znamenitu ulogu. Kao što se dogadja i kod drugih društvenih 

 organizama, tako se je dogadjalo i s našim društvom, da je po koji put 

 dospjelo u nepovoljne uvjete za život. Poslije ovakovih momenata, poradi 

 svoje zdrave i otporne jezgre, naše se društvo nije samo nanovo pridiglo, 

 nego je pošlo u svojemu razvitku i napretku još i dalje. Danas, naporedo 

 s općenitim podizanjem i sveudiljnim porastom kulturnog niveau-a hrvat- 

 skog naroda, razvija se i podiže i naše društvo sve više i bolje. 



Interes njegovih članova, a takodjer i ostalih kulturnih slojeva na- 

 šega naroda, za organsku i anorgansku prirodu i njezine pojave, postao 

 je u novije vrijeme svestraniji i dublji. U tome pogledu stekli su si ne- 

 dvojbenih zasluga oni članovi Hrv. prirodoslovnog društva, kojima je dugim 

 nizom godina bila povjeravana uprava ovog našeg kulturnog centra. A i 

 sadanji upravni odbor nastojao je, u kratkom vremenu što je proteklo od 

 časa, kada mu je povjereno vodstvo društvenih posala u ruke, da po 

 svojim čednim silama i svojemu znanju poradi u istome smjeru. 



